ROMANIA

JUDEŢUL MUREŞ

COMUNA ACĂȚARI

CONSILIUL LOCAL

H O T Ă R Â R E A NR.18

din 30 martie 2023

privind aprobarea Statutului Comunei Acățari , județul Mureș

Consiliul local al comunei Acățari;

Având în vedere expunerea de motive a Primarului comunei Acățari nr.2083/2023 ,raportul de specialitate nr.2091 /2023 și avizul Comisiei de specialitate;

În baza prevederilor art. 104, cele ale art. 289, al. (16), precum si cele ale art. 1, al. (2), lit.a) din Anexa nr. 1 la O.U.G. nr.57/2019 privind Codul administrativ, actualizată, cu modificările și completările ulterioare;

În conformitate cu prevederile Ordinului M.L.P.D.A. nr. 25/2021 pentru aprobarea modelului orientativ al statutului unității administrativ-teritoriale, precum și a modelului orientativ al regulamentului de organizare și funcționare a consiliului local – anexa 1;

În temeiul prevederilor art. 7 din Legea nr. 52/2003 privind transparența decizională în administrația publică locală, actualizată, cu modificările și completările ulterioare;

În baza prevederilor art. 129 alin. (1 și 3) lit.a), art. 139 alin. (1), art.140, art. 155 al.(1) lit. b), coroborate cu al.(3), art. 196 al.(1), lit.a), art.197 al.(1, 2 și 4), art. 198 al.(1 și 2), din O.U.G. nr. 57/03.07.2019 privind Codul administrativ, actualizată, cu modificările și completările ulterioare,

H o t ă r â ș t e:

ART.1 Se aprobă Statutul Comunei Acățari , județul Mureș , în formă actualizată, conform anexei, care face parte integrantă din prezenta hotărâre.

ART.2 Prevederile prezentei hotărâri vor fi duse la îndeplinire de primarul comunei Acățari și de administratorul public al comunei.

ART.3 Începând cu data adoptării prezentei hotărâri, își încetează aplicabilitatea H.C.L.nr .9 din 20 iulie 2012 ,privind aprobarea Statutul cadrul al comunei Acăţari.

ART.4 Prezenta hotărâre se aduce la cunoștință publică conform prevederilor legale și se comunică:

- Instituției Prefectului județul Mureș, pentru controlul legalității;

- Primarului comunei Acățari;

Preşedinte de şedinţă,

Magyari Zoltan

Contrasemnează,

Secretar general,

Jozsa Ferenc